Document ID: 32004D0637

KOMISJONI OTSUS,
8. september 2004,
põllumajandusstatistika parandamise 2004. aasta teostuskava (teine osa) kinnitamise kohta
(teatavaks tehtud numbri K(2004) 3374 all)
(2004/637/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. juuni 1996. aasta otsust nr 96/411/EÜ ühenduse põllumajandusstatistika parandamise kohta, (1) eriti selle artikli 4 lõiget 1 ja artikli 6 lõiget 2,
ning arvestades järgmist:
(1)
Komisjoni otsuse nr 96/411/EÜ kohaselt kehtestab komisjon igal aastal põllumajandusstatistika teostuskava.
(2)
Vastavate ühenduse poliitikate elluviimiseks tuleb parandada andmeid Euroopa Liidu põllumajanduse füüsiliste aspektide kohta ja luua põllumajandusettevõtete struktuuri infosüsteemid liituvates riikides asjakohaste ühenduse poliitikate rakendamiseks.
(3)
Otsuse 96/411/EÜ kohaselt osaleb komisjon kulutuste rahastamisel, mis liikmesriikidel on tekkinud seoses siseriiklike põllumajandusstatistika süsteemide kohandamisega või eeltöödega, mis on seotud teostuskava raames tekkivate uute või kasvavate vajadustega.
(4)
Tuleb koondada teatud eelmiste teostuskavadega algatatud tegevused ning jätkata tehtud pingutusi.
(5)
2004. aasta sees aset leidev Euroopa Liidu laienemine teeb vajalikuks 2004. aasta teostuskava rakendamise kahes osas. Teostuskava esimene osa kinnitati komisjoni otsusega 2004/366/EÜ. (2) Nüüd tuleks kinnitada nimetatud teostuskava teine osa.
(6)
Käesoleva otsusega ettenähtud meetmed on kooskõlas alalise põllumajandusstatistika komitee arvamusega,
ON VASTU VÕTNUD KÄESOLEVA OTSUSE:
Artikkel 1
Kinnitatakse käesoleva otsuse lisas esitatud põllumajandusstatistika parandamise 2004. aasta teostuskava teine osa (TAPAS 2004 - 2. osa).
Artikkel 2
Käesolev otsus on adresseeritud liikmesriikidele.
Brüssel, 8. september 2004

Labels: 4
6